paragraph_text: Glasnički RNK (mRNK) jest molekula ribonukleinske kiseline koja kodira kemijski nacrt koji ribosomima nosi informaciju o nizu po kojem će povezati aminokiseline radi proizvodnje određenoga proteina.[http://www.msd-prirucnici.placebo.hr/msd-za-pacijente/osnove/genetika Genetika. Medicinski priručnik za pacijente, pod pokroviteljstvom Hrvatskog liječničkog zbora u suradnji s farmaceutskom tvrtkom MSD] Glasnički se RNK prepisuje s predloška deoksiribonukleinske kiseline i nosi kodirajuću informaciju do mjesta sinteze proteina, to jest do ribosoma. Ondje je polimer nukleinske kiseline preveden u polimer aminokiseline (protein). Kao i u DNK u m(RNK) genska informacija kodirana je u sekvenci nukleotida koji su grupirani u kodone od kojih se svaki sastoji od tri baze. Svaki kodon kodira specifičnu aminokiselinu, osim STOP kodona koji završavaju sintezu proteina.